
Szent László és Szent Zsigmond kultusza Luxemburgi Zsigmond uralkodói reprezentációjában

Pályamunkámban azt vizsgálom, hogy Luxemburgi Zsigmond magyar király hogyan használta fel uralkodói reprezentációjában Szent László és Szent Zsigmond kultuszát, valamint azt, hogy a két szent király milyen sajátos módon jelent meg a XV. század első felének, sőt a későbbi évtizedeknek a művészeti alkotásain. Kutatásaim során elsősorban Zsigmond levelezéseiből, és királyi okleveleiből próbálok rávilágítani arra, hogy uralkodása alatt Szent László kultusza milyen sajátos változásokon ment keresztül, valamint, hogy a király hatalmának megerősödésével hogyan próbálta előmozdítani Magyarországon saját dinasztikus szentjének, Szent Zsigmondnak a kultuszát.



